महाराजाधिराज रामेश्वर सिंह – 1898–1929 तक राज करलकै। ऐकरा ब्रिटिश सरकार के ओर स॑ 'महाराजाधिराज' के विरुद देलो गेलो छेलै आरू भी अनेक उपाधी मिल्लो छेलै। अपनो अग्रज के भाँति ई भी विद्वान के संरक्षक, कला के पोषक आरू निर्माण-प्रिय अति उदार नरेन्द्र छेलै। ई भारत के अनेक नगर म॑ अपनो भवन बनवैलकै आरू अनेक मंदिर के निर्माण करवैलकै। वर्तमान मधुबनी जिला के राजनगर म॑ ई विशाल आरू भव्य राजप्रासाद तथा अनेक मंदिर के निर्माण करवैने छेलै। यहाँ के सबसा भव्य भवन (नौलखा) 1926 ई.म॑ बनीक॑ तैयार होलै।